
УЧЕБНА 2026/2027 ГОДИНА 

Глава първа
Общи положения


В настоящия Правилник се конкретизират  правата  и задълженията на работодател – директор, педагогически, медицински и помощно – обслужващ персонал работещ в ДГ № 25 “Изворче”- СО –Район „ Банкя”.


С Правилника се урежда организацията на труда, сключване на трудови договори, процедури и методи за подбор на служителите. Употребата на настоящия правилник отчита особеностите на отделните структурни звена на детското заведение, както и характера на професиите и длъжностите на всички работещи в него. Правилникът има за цел да осигури укрепване на трудовата дисциплина, социално - битовото и културно обслужване, събиране, обработване , съхранение и защита  на личните данни на служители, родители и деца.

Правилника за вътрешния трудов ред е изготвен на основание на следните нормативни актове и има задължителен характер за работещите в детското заведение, родителите и децата, посещаващи ДГ №25”Изворче” :

· Закон за предучилищното и училищно образование;

· Наредба 15 от 22 юли 2019г. за статута и професионалното развитие на учителите, директорите и другите педагогически специалисти на МОН;

· Чл.181 от Кодекса на труда;

· Международна конвенция за правата на детето;

· Закон за закрила на детето и ППЗЗД;

· Закон за защита на личните данни;

· Други нормативни актове, инструкции указания на МОН, МЗ;

Глава Втора
Възникване  и изменение на трудовото правоотношение
  Раздел I. Трудов договор
       Чл.1 Трудовият договор се сключва между работника или служителя и работодателя преди постъпване на работа.
       Чл.2 Работодателят е длъжен да предостави на работника или служителя преди постъпване на работа  екземпляр от трудовия договор, подписан от двете страни и уведомление от НАП за регистриране на трудовия договор.
       Чл.3  Работникът или служителят е длъжен да постъпи на работа в едноседмичен срок, ако страните не са уговорили друг срок.
        Чл.4  Трудовият договор  може да бъде сключен:

1. За неопределено време.

2. Срочен трудов договор.
Раздел.ІІ  Процедура и методи за подбор на кадри

  Чл.5 Работодателят подава информация за свободното място в Бюро по труда, и в РУО .
  Чл.6 Изискванията за заемане на длъжността “учител”  и „старши учител“ ‚ трябва да отговарят на  изискванията на Наредба №15 от 22.07.2019г. за статута и професионалното развитие на учителите, директорите и другите педагогически специалисти.
  Чл.7 Изискванията за заемане на длъжност „мед.сестра“- висше образование „Мед.сестра“

 Чл.8 Обявата за конкурса  съдържа – изискванията за длъжността, място на изпълнение,  необходими документи за допускане до събеседване.
  Чл.9 Срока за подаване на документите, не може да е по-кратък от 3 работни дни.

  Чл.10Директорът назначава 3 – членна комисия, която разглежда подадените заявления, документите на кандидатите и обявява деня на събеседването.

  Чл.11 Кандидатите се уведомяват за деня и началото на конкурса.
  Чл.12 С кандидатите се повежда събеседване, за да се установи нивото на професионална компетентност.

  Чл.13 След изслушване на всички кандидати комисията взема решение и прави класация.
Чл. 14 При наличие   и на един кандидат се провежда конкурс .

  Чл.15 Решението на комисията се съобщава на всички кандидати и е окончателно.

Раздел IIІ. Допълнителен труд по трудов договор.

  Чл.16 Работникът или служителят може да сключи ТД с работодателя, при когото работи за извършването на работа, която не е в кръга на неговите трудови задължения, извън установеното за него работно време.
  Чл.17 Работникът или служителят може да сключва ТД и с други работодатели за извършване на работа, извън установеното за него работно време по основното трудово правоотношение (външно съвместителство), освен ако не е уговорено друго в индивидуалния му ТД по основното му трудово правоотношение.
  Чл.18 Максималната продължителност на работното време за допълнителен труд заедно с продължителността на работното време по основното трудово правоотношение не може да нарушава установената от КТ минимална, непрекъсната, междудневна и междуседмична почивка.

Раздел IV. Изменение на трудовото правоотношение.
  Чл.19 Работодателят или служителят не могат да променят съдържанието на трудовото правоотношение, освен в случаите по реда, установен в закона..
   Чл.20 Работодателят може едностранно да увеличава трудовото възнаграждение на работника/служителя/.

   Чл.21 Трудовото правоотношение може да се изменя с писмено съгласие между страните за определено или неопределено време.

   Чл.22 При необходимост работодателят може да възлага на  служителя без негово съгласие да извършва временно друга работа в ДГ за срок от 45 календарни дни, през една календарна година.

                                                  Глава Трета
Основни задължения на страните по трудовото правоотношение.

Раздел I.  Задължения на работодателя – директор.
  Чл.23  Директорът е длъжен да осигури нормални условия за изпълнение на работата по трудовото правоотношение.

1. Да запознае работника /служителя/ с длъжностната характеристика, с реда и начина на изпълнение на трудовите задължения.

2. Да го запознае с правилата за Вътрешния трудов ред, за дейността на ДГ №25”Изворче” и с правилата за безопасни условия на труд.

3. Да плаща уговореното трудово възнаграждение за извършената работа в срок.

4. Да издава при поискване от работника или служителя извлечения от ведомостите за заплати, за изплатени или неизплатени трудови възнаграждения и обезщетения.
  Чл.24 Да пази достойнството на работника/ служителя/  по време на изпълнение на работата по трудовото правоотношение.

  Чл.25 Да предоставя на работника/ служителя/ информация при всяко изменение на трудовото правоотношение.

  Чл.26 Директорът организира, ръководи, контролира и отговаря за цялостната дейност на детската градина пред всички  държавни и обществени органи.

  Чл.27 Утвърждава Планове и Правилниците в определен срок.
  Чл.28 Изготвя длъжностното разписание на персонала и утвърждава работните заплати.

  Чл.29 Председател е на ПС и осигурява изпълнение на решенията му. 
  Чл.30 Директорът сключва и прекратява трудовите договори с работника /служителя/ по реда на КТ. Сключва договори за педагогически услуги.
  Чл.31 Контролира правилното водене и съхранение на задължителната документация.

  Чл.32 Председател е на комисията за определяне на допълнителното трудово възнаграждение по Национална програма (диференцирано заплащане) и др.допълнителни възнаграждения.

  Чл.33 Работи с информационната система за обслужване на детските градини.

1. При отсъствие издава заповед, с която определя длъжностно лице за работа с информационната система.

  Чл.34 Привлича алтернативни източници за финансиране на ДГ №25 ”Изворче”.

  Чл.35 Организира провеждането на екскурзии, лагери и спортни дейности.

  Чл.36 При необходимост организира и провежда общи родителски срещи. 

Раздел II.  Задължения на работници и служители – учители, помощен и обслужващ персонал.
  Чл.37 Работникът/служителят/ е длъжен да изпълнява работата, за която се е уговорил и да спазва установената трудова дисциплина.

  Чл.38 При изпълнение на работата, за което се е уговорил, работникът или служителят е длъжен:

1. Да се явява навреме на работа и да бъде на работното си място до края на работното време.

2. Да се явява на работа в състояние, което ще позволява да изпълнява възложените му задачи.

3. Да използва цялото си работно време за изпълнение на служебните си задължения.

4. Да пази грижовно имуществото, което му е поверено, като отговаря материално за нанесените щети.

5. Да пести материали, енергия и други средства, които му се предоставят за изпълнение на трудовите задължения.

6. Да спазва правилата за ВТР, правилата за дейността на ДГ№25”Изворче” и за безопасни условия на труд.

7. Да съгласува работата си с останалите работници/служители/ и да им оказва помощ в съответствие с указанията на директора.

8. Работникът/служителят/ при необходимост изпълнява и задължения невключени в длъжностната му характеристика.

  Чл.39 Не се разрешава напускане на работното място преди идването на смяната и преди изтичане на установеното работно време.

  Чл.40 Не се допуска промяна на смяната и заместване по взаимно съгласие без  знанието на директора.
  Чл.41 Работникът/служителят/, който ползва  отпуск за временна нетрудоспособност е длъжен да спазва указания режим за лечение в болничния лист.

1. При неспазване на указания режим се прави констативен протокол с последващо дисциплинарно наказание.

2. Когато работникът/служителят/ е в редовен платен годишен отпуск и го прекъсне с болничен лист е длъжен след изтичане на болничния, да се яви на работа и отново да съгласува с работодателя годишния отпуск с ново писмено заявление.

3. Когато работникът/служителят/ не може да се яви на работа по уважителни причини е длъжен да извести за това Директора, още същия ден и предполагаемото време на отсъствие с последващо представяне на документи предвидени от закона.

4. Всеки работник/служител/, който полага труд извън рамките на работното време и на друго място е длъжен да не накърнява интересите на детското заведение.

  Чл.42 Работникът/служителят/ е длъжен да бъде лоялен към работодателя,  да не злоупотребява с неговото доверие и не разпространява поверителни сведения за него и ДГ№25”Изворче” . Да пази авторитета на детското заведение.

Глава Четвърта
 Работно време и почивки

Раздел I. Редовно работно време.
  Чл.43 ДГ №25”Изворче”  работи на 5 дневна работна седмица. По решения на МС може да има промени в работните и почивни дни.

  Чл.44 Работното време на детската градина е от 7.00ч. до 19.00ч.

  Чл.45 Нормалната продължителност на работното време през деня е 8 часа.

  Чл.46 Нормалната продължителност на работното време не може да бъде удължавана, освен в случаите и по реда предвиден от КТ.

  Чл.47 Разпределението на работното време се установява в правилника за вътрешния  трудов ред и е както следва:

· Директор от 8.00 ч. до 16.30 ч.
 Почивка -12:30ч. - 13:00 ч.

· Учители

  I-ва смяна           от  7.30 ч.    до    13.30 ч.

  II-ра смяна          от 12.30 ч.  до    18.30 ч.

 дежурен учител- от  7.00ч.     до    13.00 ч.

                              от 13.00ч.   до    19. 00 ч.

·   Учител по музика  от  8.00ч.    до    13. 00 ч.

·    Педагог                 от  9.00ч.    до    12. 00ч. /първа смяна/ 

                                    от 15.00ч.   до    18. 00ч. /втора смяна/

·    Психолог:             от  8.00ч.    до    13. 00ч. 

·  Логопед                 вторник : 14.00ч. до 18.00ч.

                                четвъртък: 14.00ч. до 18.00ч.
· Ресурсен учител :   от  8.30ч.    до    14.00 ч.

· Мед. сестри     - І-ва смяна- от      7.00ч. до  14.00ч.

              в яслена група    ІІ-ра смяна от   11.30 ч. до  18.30 ч.

· Домакин  от 7.30ч. до 16.00ч.

 Почивка- 12.30ч. - 13.00 ч. 

· ЗАС от 7.30ч. до 16.00ч.

  Почивка- 12.30ч.-13.00 ч.

·   Помощник-възпитатели: 

                     от 7.00ч. - 16.00 ч./почивка 13.00ч.-14.00 ч./

·    Чистач: 7.30 ч .- 16.00 ч./почивка 12.00ч.- 12.30 ч /

· Шофьор от 7.30ч. до 16.00 ч.  /почивка 12.00ч.- 12.30 ч./

· Кухненски блок от 6.30 до 15.00ч. /почивка 12.00ч.- 12.30 ч./

· Огняр от 6.00ч. до 14.30 ч. /почивка 12.00ч.- 12.30ч./

                 Отоплителен период – 5.30 ч.- 12.00 ч. /почивка11.30ч. – 12.00ч./  

                                                 от 12.00 ч.- 14.00ч.

Раздел II. Почивки.
    Чл.48 Директор, административен и помощен персонал имат почивка за хранене в рамките на 30 мин.
   Чл.49 Почивките не се включват в работното време.
   Чл.50 Учителите и мед. сестри нямат право на почивка.

Раздел III. Отпуски
   Чл.51 Всеки работник/служител/ има право на платен годишен отпуск.

1. При постъпване на работа за първи път работника/служителя/ може да ползва платения си годишен отпуск, когато придобие най-малко 8 месеца трудов стаж.

2. При прекратяване на трудовото правоотношение работникът/служителят/ има право на обезщетение за неизползван годишен отпуск по реда на чл.224, ал.1 от КТ.
  Чл.52 На основание чл.156 а от КТ за членовете на синдикатите и на организациите на работодателите се определят по –големи размери на отпуските по чл.155 и 156 от КТ :

· Размерът на основният платен годишен отпуск е не по-малко от 29 работни дни за непедагогическия персонал.

· Работници и служители от непедагогическия персонал с намалена работоспособност 50 и над 50 на сто имат право на осн.платен отпуск на не по малко от 34 работни дни.

· Размерът на удължения платен годишен отпуск по чл.155, ал.5 от КТ се определя общо на 56 дни.

Платеният годишен отпуск се ползва извън учебно време, по време на епидемии и по време на намаляване на броя на децата.
   Чл.53 на работниците и служителите в образователната институция , членове на синдикалната организация , работещи на 1 ноември , се изплаща трудово възнаграждение , равно на удвоения размер на средно дневно брутно трудово възнаграждение.  
Чл.54 Работникът/служителят/ имат право на отпуск в размер на :

1. При смърт на роднина – 2 работни дни.

2. При сключване на брак – 2 работни дни.

3. При 2 живи деца до 18 години  - 2 работни дни, при условията на чл.168 от КТ.

4. При 3 или повече живи деца до 18 години  - 4 работни дни.

  Чл.55 По искане на работника/служителя/ може да се ползва неплатен отпуск независимо от това, дали е ползвал или не платения си годишен отпуск и независимо от продължителността на трудовия му стаж.

  Чл.56 Неплатен отпуск до 30 работни дни в една календарна година се признава за трудов стаж.
  Чл.57 Отпуск за отглеждане на дете до 2 годишна възраст по чл.164, ал.1, от КТ се ползва въз основа на писмено заявление на майката.

· Съгласно чл.164, ал.3 от КТ, отпускът със съгласие на майката може да се ползва от бащата или на един от техните родители, когато работят по трудово правоотношение.
Глава Пета
Трудова дисциплина

  Чл.58  За редовно неизпълнение на професионалните си задължения, нарушение на трудовата дисциплина, правилниците за дейността на ДГ№25”Изворче”, за ВТР, за безопасни условия на труд, служителите носят дисциплинарна отговорност и се наказват съгласно КТ.

  Чл.59 Нарушения на трудовата дисциплина е и неизпълнение на задълженията произтичащи от длъжностна характеристика, ЗПУО и чл.187 от КТ.

   Чл.60  При определяне на дисциплинарното наказание се вземат предвид тежестта на нарушението, обстоятелствата при които е извършено, както и поведението на работника/служителя/.

1. За едно и също нарушение може да се наложи само едно дисциплинарно наказание.

2. Дисциплинарните наказания се налагат не по – късно от 2 месеца от откриването на нарушението и не по – късно от 1 година от извършването му.

Глава Шеста
Имуществена отговорност и други видове обезщетения.

Раздел I. Имуществена отговорност.
  Чл.61 Работникът/служителят отговаря имуществено за вредата, която е причинил на ДГ№25”Изворче”  по небрежност при или по повод изпълнението на трудовите си задължения.

1. Имуществената отговорност на работника/служителя/ се прилага независимо от дисциплинарната, административната и наказателната    отговорност за същото деяние.

2. Работникът/служителят/ не отговаря за вредата, която е резултат на нормален производствено – стопански риск.

3. Размерът на вредата се определя към деня на настъпването и, ако той не може да се установи – към деня на установяването и.

  Чл.62 Работник/служител/, на когото е възложено като трудово задължение да събира, съхранява, разходва или отчита парични или материални ценности, носи отговорност:

1. За размера на вредата, но не повече от трикратния размер на уговореното месечно трудово възнаграждение.

2. За липса – в пълен размер, заедно със законните лихви от деня на причиняването на щетата, а ако това не може да се установи – от деня на откриването на липсата.
   Чл.63 Отговорността за вреда, причинена от няколко работници/служители/:

1. Съобразно участието на всеки от тях в причиняването на вредата, а когато не може да се установи пропорционално на уговореното им месечното им трудово възнаграждание. Сборът на дължимите от тях обезщетения не може да надвишава размера на вредата.

2. В случаите на пълна отговорност – солидарно.
  Чл.64 Ако работникът/служителят/ в 1 – месечен срок от връчването на заповедта оспори писмено основанието или размера на отговорността, работодателя може да предяви срещу него иск пред съда.

  Чл.65 Ако работникът/служителят/ не оспори основанието или размера на отговорността, работодателят удържа дължимата сума от трудовото възнаграждение на работника /служителя/ в размерите посочени в Гражданския процесуален кодекс.
  Чл.66 При прекратяване на трудовото правоотношение или по други причини, удръжките стават въз основа на заповедта на работодателя и изпълнителен лист по на Гражданския процесуален кодекс.

Раздел.II. Други видове обезщетения.

   Чл.67 Обезщетение при временно отстраняване от работа.

· Работникът/служителят/, който е бил незаконно отстранен от работа от работодателя има право на обезщетение в размер на основното му трудово възнаграждение за времето на незаконното му отстраняване.
   Чл.68 Обезщетение при командировка:

· При командировка работникът/служителят има право да получи освен брутното си трудово възнаграждение още и пътни, дневни и квартирни пари при условие и размери, определени с Наредба  на  МС.
  Чл.69 Обезщетение за неспазено предизвестие.

· Страната, която има право да прекрати трудовото правоотношение с предизвестие, може да го прекрати  и преди да изтече срока на предизвестието, при което дължи на другата страна обезщетение в размер на основното трудово възнаграждение на работника/служителя/ за неспазения срок на предизвестие.
  Чл.70 Обезщетения поради болест.

· При прекратяване на трудовото правоотношение поради болест, работникът/служителят/ има право на обезщетение от работодателя в размер на основното му трудово възнаграждение за срок от 2 месеца, ако има най-малко 5 години трудов стаж и през последните 5 години трудов стаж не е получил обезщетение на същото основание.
Чл.71 Обезщетение при придобито право на пенсия за осигурителен стаж и възраст.

· Работникът/служителят/ има право на обезщетение от работодателя в размер на брутното му трудово възнаграждение за срок до 2 месеца, а ако е работил при същия работодател през последните 10 години от трудовия му стаж – на обезщетение в размер на брутното му трудово възнаграждение за срок от 6 месеца. Обезщетението се изплаща само веднъж.
Чл.72 Обезщетение за неизползван платен годишен отпуск.

· При прекратяване на трудовото правоотношение работникът/служителят/ има право на парично обезщетение за неизползван платен годишен отпуск пропорционално на времето, което се признава за трудов стаж.

Глава Седма
Професионална квалификация.
  Чл.73 Договор за придобиване на квалификация.

1. Работодателят по преценка и по желание може да сключи договор с лице, което постъпва или е постъпило в учебно заведение за придобиване на квалификация.

2. След завършване на обучението по придобитата квалификация работодателят осигурява работа за срок, който не може да бъде по-дълъг от 6 години.

3. Обучаващият се задължава да завърши в срок обучението си по уговорената квалификация.

4. Да работи при работодателя в уговорения срок.
Чл.74 Договор за повишаване на квалификация и преквалификация.

1. Страните по трудовото правоотношение могат да сключат договор за повишаване на квалификацията на работника/служителя/ или за преквалификация.

2. С договора се определя професията или специалността, по която работникът/служителят/ ще се обучава, мястото, формата и времето на обучение.

3. Задължения на работника/служителя/ е да работи при работодателя за определен срок, но не повече от 5 години.

Глава Осма
Трудово възнаграждение.
  Чл.75 Гарантиране на изплащане на трудовото възнаграждение.

· При изпълнение на трудовите задължения на работника/служителя се гарантира изплащане на трудовото възнаграждение.
 Чл.76 Определяне на размера на трудовото възнаграждение:

· Размерът на трудовото възнаграждение се уговаря между работника  /служителя/ и работодателя и не може да бъде по-малък от предвиденото в КТД и нормативните документи.
 Чл.77 Допълнителни и други трудови възнаграждения.

· Трудово възнаграждение при вътрешно заместване не повече от 70% от възнаграждението на замествания.

· Трудово възнаграждение при външно съвместителство – получава пълния размер на трудовото възнаграждение за основната работа, както и възнаграждение за работа по външно съвместителство според уговореното между страните.

· Всеки служител/работник/  може да получи допълнително трудово възнаграждение, определено в правилата за работните заплати.

· Учителите получават допълнително трудово възнаграждение по Програмата за Диференцираното заплащане, според определени критерии и показатели.

 Чл.78 Място и срокове за изплащане на трудовото възнаграждение.

· Трудовото възнаграждение се изплаща авансово или окончателно всеки месец на 2 пъти.

· Трудовото възнаграждение се превежда по лична сметка в дебитна  карта.

  Чл.79 Удръжки от трудовото възнаграждение:

                1.Без съгласието на работника/ служителя/ не могат да се правят удръжки от трудовото му възнаграждение, освен за:

· Получени аванси;

· Надзети суми в следствие на техническа грешка;

                                                         Глава Девета
Безопасни условия на труд.
  Чл.80 Директорът е длъжен да осигури безопасни условия на труд , така че опасностите за живота и здравето на работника/служителя/ да бъдат отстранени, ограничени или намалени.

· Да се спазват стриктно изискванията за безопасност, хигиена и противопожарна защита на Министерството на вътрешните работи, РЗИ и др. институции.

· За опазване на здравето и живота на децата да се спазват всички изисквания за безопасни условия на възпитание, обучение и труд.

· При бедствия и аварии , здравословни  проблеми на деца и персонал да се реагира адекватно, да се съобщава на директора и медицинската сестра, а при тяхно отсъствие на съответните институции, които да окажат помощ. При необходимост да се окаже на пострадалия първа долекарска помощ.

· Да се осигурява безопасна работа на всички уреди и съоръжения. ЗАС и домакин да уведомяват своевременно директора за необходимостта от извършване на ремонтни дейности.
  Чл.81 Забранява се влизането и паркирането на моторни превозни средства в дворните и прилежащите към тях пространства с изключение на МПС за зареждане и служебния автомобил.

  Чл.82 Директорът е длъжен да осигурява условия за санитарно-битово и  медицинско обслужване на работниците/служителите/ съобразно санитарните норми и изисквания.

  Чл.83 Директорът е длъжен да осигурява безплатно специално работно облекло и лични предпазни средства на работниците/служителите/,съобразно определените в нормативни документи длъжности.

  Чл.84 Забранява се  ползване на безплатна храна на служителите, които нямат право. Желаещите да се хранят се записват за деня като столуващи.
  Чл.85 Всички работници/служители/ подлежат на задължителни периодични медицински прегледи.

· Медицинските прегледи са за сметка на работодателя.

· Директорът и длъжностните лица в ДГ№25”Изворче” са длъжни да пазят в тайна данните от медицинските прегледи на работниците/служителите/.
  Чл.86 Недопустимо е:

· Събирането на учители и друг персонал на едно място/ на площадка и пейки в дворните пространства на детската градина, помещенията в сградата, при разходки извън детската градина и др. и оставянето на децата без надзор и сами в двора, в групи , кабинети и  салони.

· Влизането на външни лица в  сградите и двора на ДГ №25”Изворче” без знанието на Директора. Да се следи за поставен съмнителен багаж от неизвестни лица, а при наличие на такъв да се сигнализира  охраната, Директора или ЗАС и домакин.

· Да се  осигурява и се спазва стриктно пропускателния режим за родители и деца, като наблюдението се осъществява от охраната, учителите и помощния персонал, които отговарят за заключването на вратите на сградата и дежурният от охранителна фирма  „ГАРД”

· Тютюнопушенето, употребата на алкохол и упойващи вещества

· Извършването на амбулантна и друга търговска дейност.

· Пазаруване в работно време и последващо внасяне в детската градина на хранителни продукти, хигиенни материали и други за лично ползване.

Глава Десета
Социално – битово и културно обслужване.
  Чл.87 Работодателят осигурява на работниците/служителите безплатно работно облекло по ред, установен в Наредбата за безплатно работно и униформено облекло , и в размер не по – малък от 155 eвро. 

  Чл.88 Работодателя осигурява на служителите от педагогическия персонал средства в размер не по –малко от 220 евро
  Чл.89 Социалните фондове се ползват по решение на общото събрание.
Глава Единадесета
Прекратяване на трудовото правоотношение.

  Чл.90 Трудовият договор се прекратява без която и да е от страните да дължи предизвестие:

1. По взаимно съгласие на страните, изразено писменно. Страната, към която е отправено предложението е длъжна да вземе отношение по него и да уведоми другата страна в 7 дневен срок от получаването му.

2. Когато уволнението  на работника/служителя/ бъде признато за незаконно или бъде възстановен на предишната му работа от съда и същията не се яви да я заеме в срока по чл.345 ал.1.

3. С изтичане на уговорения срок.

4. Със завръщане на замествания на работа.

5. С постъпване на работа на работник/служител/, който е избран или е спечелил конкурс.

6. При невъзможност на работника/служителя/ да изпълнява възложената му работа поради болест или по здравни противопоказания въз основа на заключение на трудово-експертната лекарска  комисия.

7. Със смъртта на лицето, с което работника/служителя/ е сключил трудовия договор.

   Чл.91 Прекратяване на трудовия договор от работника/служителя/ с предизвестие.

1. Срокът на предизвестието при прекратяване на безсрочен трудов договор е 30 дни, доколкото страните не са  уговорили по-дълъг срок, но не повече от 3 месеца.

2. За работници/служители/, които заемат материално-отговорни длъжности, в случай че  предаваното  на  повереното имущество не може да се извърши в 30 дневен срок, времето може да се удължи, но за не повече от 2 месеца, общо с предизвестието.

3. Срокът на предизвестието започва да тече от следващия ден на получаването му.

  Чл.92 Прекратяване на трудовия договор от работника/служителя/ без предизвестие,  когато:

1. Работника/служителя/ не може да изпълнява възложената му работа поради заболяване и работодателя не му осигурява друга подходяща работа съобразно предписанието на здравните органи.

2. Работодателят забави плащането на трудовото възнаграждение.

3. Работодателят промени мястото или характера на работата или уговореното трудово възнаграждение.

4. Преминава на платена изборна работа или постъпва на работа въз основа на конкурс.

5. Продължава образованието си в учебно заведение на редовно обучение.

6. Работи като заместник на отсъстващ работник/служител/ и премине на друга работа за неопределено време.
  Чл93 Работодателят може да прекрати трудовия договор, като отправи писмено предизвестие до работника/служителя/ в следните случаи:

1. При  закриване на ДГ№ 25”Изворче”.

2. При закриване на част или съкращаване на щата;

3. Когато работникът/служителят/ не притежава необходимото образование за изпълняваната работа.

4. При придобиване право на пенсия за осигурителен стаж и възраст.
  Чл.94  При съкращаване на щата работодателят има право на подбор при условията на КТ.

  Чл.95 Работодателят може да прекрати трудовия договор без предизвестие когато:

1. Работника/служителя/ бъде лишен с присъда да упражнява професията си.

2. Работникът/служителят/ бъде дисциплинарно уволнен.

  Чл.96 Работодателят може да предложи по своя инициатива на работника/служителя/  прекратяване на трудовия договор срещу обезщетение.

Глава Дванадесета
Документи.
 Раздел I. Събиране, обработване, съхранение и защита на личните данни в личните трудови досиета на служителите.
  Чл.97 Личните данни трябва да се събират и обработват , законосъобразно и добросъвестно в личните трудови досиета, на работниците/служителите/.

  Чл.98  Личните данни трябва да са точни  и при необходимост да се актуализират. Личните данни съдържат информация за: ( имена; ЕГН; адрес; местоживеене; данни от личната карта; данни за завършено образователна степен т.н.)
  Чл.99 Личните данни се събират за конкретни точно определени и законни цели.
  Чл.100 Лични данни за статистически или други цели е допустимо само, ако директора осигури подходяща защита.

  Чл.101 Личните данни за работниците/служителите/ могат да се обработват и от упълномощено от директора лице(мед. сестра, ЗАС, счетоводител).
  Чл.102 Личните данни в досиетата на работниците/служителите/ могат да се заличават и коригират, когато са неточни и не се използват  за необходимите цели.

Раздел II. Събиране, обработване, съхранение е защита на личните данни в щатното разписание.
   Чл.103 Личните данни в щатното разписание трябва да бъдат точни и да  се събират за конкретни законни цели.

  Чл.104 Личните данни в щатното разписание съдържат данни за физическата идентичност ( имена, вид на образование, допълнителна квалификация и трудов стаж).

  Чл.105 Директорът или упълномощено  от него лице обработват личните данни на физическото лице с негово съгласие.

  Чл.106  Забранява се обработването на данни, които разкриват расов или етнически произход, политически и религиозни убеждения.

Раздел III. Събиране, обработване, съхранение и защита на личните данни  в здравните досиета на служителите.
  Чл.109 Личните данни в здравните досиета на служителите трябва да са точни и при необходимост  да се актуализират.
  Чл.110 Личните данни съдържат информация за здравния статус на лицето и се съхраняват в  здравния център извършващ мед. прегледи .
Раздел IV. Събиране, обработване, съхранение и защита на личните данни в регистъра на трудовите злополуки.

Чл.111  Личните данни в регистъра за трудови злополуки могат да се предоставят от директора на контролните органи от Главна инспекция по труда, които са длъжни да:

1. Пазят в тайна поверителните за служебно ползване сведения, които са им станали известни във връзка с упражняването на контрол.

2. Не използват тези сведения в своя дейност.

Раздел V. Събиране, обработване, съхранение и защита на личните данни на децата.

  Чл.112 Личните данни се събират и обработват от директора и упълномощено от него лице.
  Чл.113 Личните данни се съхраняват и обработват от учителите по групи, старша и мед. сестра ДГ в лични папки.
  Чл.114  Личните данни на децата съдържат информация за:

(имена, ЕГН, местоживеене, данни за родителите, телефон за връзка, личен лекар и здравен  статус)
  Чл.115 Личните данни на децата се събират и обработват само за конкретни и точно определени законни цели.
  Чл.116  Не се разрешава използването на лични данни на децата за извън законови цели.

ЗАКЛЮЧИТЕЛНИ РАЗПОРЕДБИ
  Чл.116 За неуредените с този Правилник въпроси се прилагат разпоредбите на действащото трудово законодателство и утвърдените от директора вътрешни правила в ДГ №25”Изворче”.

  Чл.117 Настоящият правилник е актуализиран и влиза в сила от деня на приемането му на Педагогическия  съвет –Протокол№1/ 14.09.2026г. , може да бъде изменян и допълван по реда на неговото приемане.
  Чл.118  Екземпляр от ПВТР е на разположение на работещите в детската градина.

Служителите в ДГ№25 „Изворче” се запознават срещу пoдпис с настоящия правилник.

